Man en verminkte vrou dood in Hebron gevindDie verminkte liggaam van ŉ vrou en die liggaam van ŉ man is in ŉ huis in Hebron in Noordwes gevind, het die polisie Donderdag gesê. Volgens kol. Emelda Setlhako het die polisie Dinsdag ŉ roetinepatrollie in Rockville gedoen toe inwoners hulle aandag trek en hulle inlig dat ŉ man hom in sy huis opgehang het. “Die polisie het gaan ondersoek instel en die liggaam van ŉ 35-jarige man in die huis se eetkamer aangetref. Hy het homself met ŉ draad opgehang,” het Setlhako gesê. “Hulle het ook die verminkte liggaam van ‘n 38-jarige vrou gevind. Sy het in ŉ plas bloed op die kombuisvloer gelê.” Die vrou se hande is met ŉ draad agter haar rug vasgebind. Sy het oop wonde aan haar nek gehad, en haar regtervoet en al die vingers aan haar linkerhand is afgesny. ŉ Byl en ŉ slypmasjien met bloed aan is langs haar liggaam gevind. “Die polisie ondersoek ŉ saak van moord en doen ŉ geregtelike doodondersoek.” Die name van die man en vrou is nog nie bekend gemaak nie.